Oficiālais Vēstnesis L 243 , 15/09/1999 Lpp. 0012 - 0013



Komisijas Lēmums (1999. gada 10. septembris), ar ko groza Komisijas Lēmumus 92/260/EEK un 93/197/EEK attiecībā uz dzīvnieku veselības nosacījumiem reģistrētu zirgi pagaidu ievešanai un ievešanai Kopienā no Apvienotajiem Arābu Emirātiem (izziņots ar dokumentu numuru C(1999) 2795) (Dokuments attiecas uz EEZ) (1999/613/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Direktīvu 90/426/EEK par dzīvnieku veselības nosacījumiem, ar ko reglamentē zirgu dzimtas dzīvnieku pārvietošanu un ievešanu no trešām valstīm [1], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tā 15. panta a) punktu un 16. pantu, (1) tā kā veselības nosacījumi un veterinārā sertifikācija reģistrētu zirgu pagaidu ievešanai un ievešanai, cita starpā no Apvienotajiem Arābu Emirātiem ir attiecīgi noteikta Komisijas Lēmumā 92/260/EEK [2], kurā jaunākie grozījumi izdarīti ar Lēmumu 1999/228/EK [3], un Komisijas Lēmumā 93/197/EEK [4], kurā jaunākie grozījumi izdarīti ar Lēmumu 1999/252/EK [5]; (2) tā kā Komisijas otrās veterinārās pārbaudes laikā Apvienotajos Arābu Emirātos dzīvnieku veselības stāvoklis izrādījās pietiekamā veterināro dienestu uzraudzībā un zirgu dzimtas dzīvnieku pārvadāšana un to veselības stāvoklis tiek pietiekami kontrolēts; (3) tā kā par Āfrikas zirgu mēri Apvienotajos Arābu Emirātos nekad nav ziņots un vakcinācija pret to ir aizliegta ilgāk kā vienu gadu; tā kā visā valsts teritorijā ir veikti atkārtoti seroloģiskie izmeklējumi un apmierinoši rezultāti ir darīti zināmi dalībvalstīm un Komisijai; (4) tā kā zirgu dzimtas dzīvnieku ievešanas nosacījumi minētajā valstī ir vismaz tikpat strikti, cik nosacījumi zirgu dzimtas dzīvnieku ievešanai Kopienā; tā kā tādēļ valsts jāvērtē kā zema riska valsts attiecībā uz Āfrikas zirgu mēra ievešanu no ārpuses; (5) tā kā dzīvnieku veselības nosacījumi un veterinārā sertifikācija jāpieņem saskaņā ar dzīvnieku veselības stāvokli attiecīgajās valstīs; tā kā tas attiecas tikai uz reģistrētiem zirgiem pagaidu vai patstāvīgai ievešanai no Apvienotajiem Arābu Emirātiem; (6) tā kā attiecīgi jāgroza Komisijas Lēmumi 92/260/EEK un 93/197/EEK; (7) tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Komisijas Lēmumu 92/260/EEK groza šādi: 1. II pielikuma veterinārā sertifikāta E 3. nodaļas d) punkta 1. ievilkumu aizstāj ar šādu: "— vai nu - sūtītāja valsts, izolācijas centrā [6] vai - Apvienotie Arābu Emirāti (AAE), noteiktās telpās, valsts pilnvarota veterinārārsta uzraudzībā [7].". 2. II pielikuma veterinārā sertifikāta E 3. nodaļas i) punkta 4. ievilkumu aizstāj ar sekojošu: "— pārbaude uz Āfrikas zirgu mēri, kā noteikts Padomes Direktīvas 90/426/EEK D pielikumā vai - veicot divas pārbaudes ar asins paraugiem, kuri ņemti laika posmā starp 21 un 30 dienu …(5) un …(5), otro no kuriem ņem 10 dienu laikā pēc izvešanas (5), vai nu ar negatīvu rezultātu, ja tas nav ticis vakcinēts (3) (4), vai bez antivielu titra pieauguma, ja ir ticis vakcinēts (3) (4), vai - vienā pārbaudē, kas veikta asins paraugam, kurš ņemts 10 dienu laikā pēc izvešanas …(5) ar negatīvu rezultātu, ja to sūta no Apvienotajiem Arābu Emirātiem (AAE) (3) (4).". 3. II pielikuma A, B, C, D un E veterinārsanitārās apliecības 3. nodaļas d) punkta pēdējā ievilkumā trešo valstu sarakstam ISO valsts kodu secībā pievieno Apvienotie Arābu Emirāti (AE). 2. pants Lēmuma 93/197/EEK II pielikuma E veterinārsanitārās apliecības 3. nodaļu groza šādi: 1. d) punktu aizstāj ar šādu: "d) pēdējos trīs mēnešus pirms izvešanas (vai kopš dzimšanas, ja dzīvnieks ir jaunāks par trim mēnešiem, vai kopš ievešanas, ja tas ticis ievests tieši no Eiropas Kopienas pēdējo triju mēnešu laikā) tas turēts nosūtītājas valsts staļļos veterinārārsta uzraudzībā un turēts apstiprinātos izolācijas centros, pasargāts no slimību pārnēsātājiem kukaiņiem, vai - 40 dienu laikā pirms nosūtīšanas (3), vai - 30 dienu laikā pirms nosūtīšanas no Apvienotajiem Arābu Emirātiem (AAE)(3);". 2. k) punktu aizstāj ar šādu punktu: "k) pārbaudīts uz Āfrikas zirgu mēri atbilstoši Padomes Direktīvas 90/426/EEK D pielikuma prasībām vai - divas pārbaudes veicot ar asins paraugiem, kuri ņemti laika posmā starp 21 un 30 dienu … (4) un … (4), otro no kuriem ņem 10 dienu laikā pēc izvešanas (3), vai nu ar negatīvu rezultātu, ja tas nav ticis vakcinēts (3), vai bez antivielu titra pieauguma, ja ir ticis vakcinēts (3), vai - vienā pārbaudē, kas veikta asins paraugam, kurš ņemts 10 dienu laikā pēc izvešanas … (4) ar negatīvu rezultātu, ja to sūta no Apvienotajiem Arābu Emirātiem (AAE) (3);". 3. pants Šis lēmums ir adresēts dalībvalstīm. Briselē, 1999. gada 10. septembrī Komisijas vārdā — Komisijas loceklis Franz Fischler [1] OV L 224, 18.8.1990., 42. lpp. [2] OV L 130, 15.5.1992., 67. lpp. [3] OV L 83, 27.3.1999., 77. lpp. [4] OV L 86, 6.4.1993., 16. lpp. [5] OV L 96, 10.4.1999., 31. lpp. [6] OV L 83, 27.3.1999., 77. lpp. [7] OV L 83, 27.3.1999., 77. lpp. --------------------------------------------------